Chung Ju-yung. Chung Ju-Yun yoki Jung Ju-young (1915-yil 25-noyabr - 2001-yil 21 mart) - koreyalik tadbirkor, ishbilarmon va Janubiy Koreyaning Hyundai Groups asoschisi. Kambag'al koreys dehqonining to'ng'ich o'g'li bo'lib ulg'aygach, u dunyodagi eng boy odamlardan biriga aylandi. Chungning ishbilarmonlik faoliyati (kompaniyalari) Yaponiya Koreyani bosib olishning og'ir vaqtlarida va keyinchalik 1950-yillar Koreya urushi paytidagi voqealarga muvaffaqiyatli bardosh bera oldi. Chung o'zining muvaffaqiyatini bayonotida shunday izohladi: "Ishonish beparvolikni keltirib chiqaradi. Bu mo'jizalar kaliti... Insonning imkoniyatlari cheksizdir." Hayoti. Yoshlik paytlari. Chung Ju Yun Koreyaning Yaponiya hukmronligi davrida Kangvon viloyatida (Shimoliy Koreya) tug'ilgan. U qashshoq dehqonlar oilasida tug'ilgan, yetti farzandning to'ng'ichi edi. Yosh bolakay Chung maktab o'qituvchisi bo'lishni orzu qilar edi, ammo uning umidlari barham topdi, chunki o'sha paytdagi cheklangan muhit oilani qashshoqlikda saqlab, Chungni yuqori ma'lumot olish imkoniyatlaridan mahrum qildi. Qiyinchiliklarga qaramay, oilaviy fermadagi ishlardan tashqari, Chung bobosi tomonidan boshqariladigan mahalliy konfutsiy maktabiga borishi mumkin edi. Chungning ishbilarmonlik qobiliyati borligi, shaharda o'tin sotishni boshlaganidan boshlanadi. Shaharning tez sur'atlar bilan rivojlanishi va gazetalarda o'qigan maqolalari, uning tasavvurini butunlay o'zgartiradi, bu Chungning o'zi va oilasi boshidan kechirayotgan qashshoqlikdan charchaganini anglab yetishiga olib keladi. Birinchi qochish urinishi. O'n olti yoshida Chung va do'sti qishloq xo'jaligining og'ir voqeliklaridan qochish niyatida Chongjin shahriga borishga qaror qilishdi. Pechun vodiysining eng xavfli joylaridan 15 mil yurgandan so'ng, juftlik Kovon shahriga yetib borishdi va u yerda qurilish ishchilari sifatida ish olib bordilar. Ular kam maosh evaziga uzoq vaqt ishladilar, ammo Chung mustaqil ravishda pul ishlashi mumkinligidan mamnun edi. Chung va uning do'sti ishda Chungning otasi ularning qayerda ekanliklarini bilguncha ikki oy ishladilar. Ikkinchi qochish urinishi. Chung va uning do'sti boshlagan sayohat, uning qurilishiga bo'lgan ishtiyoqini katta ekanliligini va bu soxada muvaffaqiyaga erishish hissini uyg'otadi. Tongchon okrugidagi Asanri qishlog'iga qaytib kelganida, u yana qochish rejasini o'ylab topdi: bu safar Seul tomonni ko'zlaydi. 1933-yil aprel oyida ikki hamrohi bilan Chung Seulga jo'nadi. Safarning birinchi kuni erta saharida bolalardan biri opasi tomonidan ushlanganligi, butun safarni muvaffaqiyatsiz yakunlanishiga olib kelish extimoliga olib keladi. Ammo, Chung va uning do'sti, notanish bir odam tomonidan ularga ish berishni evaziga, ularning hamma pullarini olib qochgani, sayohatlarining eng kattaroq muammoli qismi boshlanishiga olib keladi. Safar, Chungning otasi ikkalasini Chungning bobosining uyida topilganligidan so'ng yakunlandi. Uchinchi qochish urinishi. Chung yana Asanga kelib, u yerda bir yil otasiga oilaviy fermada ishlashiga yordam bergan. Oila oldidagi vazifalari tugashi bilan Chung qashshoqlikdan chiqish uchun qochish uchun yana bir urinish vaqti keldi deb qaror qildi. U otasining sigirlaridan birini sotib, 70 vonga poezd chiptasini olishga muvaffaq bo'ldi. Seulga kelgan Chung, buxgalterning ishini boshlashga umid qilib, mahalliy buxgalteriya maktabiga o'qishga kirdi. Ikki oy davomida ishlar silliq kechdi, otasi uni topishga muvaffaq bo'ldi va yengil tortishuvdan so'ng uni Asanga olib ketdi. Guruch savdogari. 1933-yilda, 18 yoshida, Chung to'rtinchi marta qochishga qaror qildi. U kechasi majburiy nikohdan qochmoqchi bo'lgan do'sti bilan jo'nab ketdi. Chung Seulga yetib borgach, u topgan har qanday ishga kirishga harakat qildi. U avval Incheon Harbor degan joyga oddiy ishchi, Boston Professional maktabda qurilish ishchisi va kraxmal sirop zavod uchun harxil ishchi sifatida ishlagan. Qariyb bir yil sirop zavodida ishlagandan so'ng, Chung Seuldagi Bokheung Rice Store do'konida yetkazib beruvchi bo'lib ishga joylashdi. Chungning yangi ishi unga olg'a siljish uchun imkoniyat yaratdi va muvaffaqiyatlga erisha boshladi, so'ng to'la vaqtli ishda qolishga qaror qildi. Natijada u guruch do'konining asosiy xaridorlarining maqtoviga sazovor bo'ldi va bu maqtovlar do'kon egasiga juda ta'sir qildi va olti oy ishlaganidan keyin Chungga do'konning buxgalteriyasini boshqarishga ruxsat berdi. Do'kon buxgalterining tajribasi uning biznes qobiliyatini yaxshi rivojlantirishga yordam berdi. 1937-yilda guruch do'konining egasi kasal bo'lib qoldi va do'konni Chungga berishga hal qiladi. 22 yoshida Chung do'kon egasiga aylandi va do'kon nomini Kyungil Rice Storega o'zgartirdi. Do'kon 1939-yil boshlariga qadar o'sib, yaxshi daromad keltirdi, biroq urushi sababli Yaponiya mamlakati va harbiy extiyojni guruch bilan taminlash uchun guruchni iste'mol qilishning qattiq tizimini o'rnatdi, bu esa koreys ishbilarmonini guruch savdosidan mahrum qildi. Hyundaining yaratilishi. A-do xizmati garaji. Chung o'z ishini muvaffaqiyatsiz tugatgandan so'ng o'z qishlog'iga qaytib keldi va 1940-yilgacha Seulda qaytadan urinib ko'rishga qaror qildi. Koreyaliklarga Yaponiyaning mustamlaka hukumati tomonidan ba'zi sohalarda o'rnatilgan cheklovlarning voqelikni ko'rib chiqqanidan so'ng, Chung avtomobillarni ta'mirlash biznesiga kirishga qaror qildi. O'z do'stidan sotib olgan xizmat garajidan foydalanib, Chung A-Do Service Garajni 3000 von kreditga boshladi. Uch yil ichida ishchilar soni 20 dan 70 gacha o'sdi va Chung yaxshi daromad topdi. 1943-yilda Yaponiya hukumati urush harakatlarining bir qismi sifatida garajni po'lat zavod bilan birlashtirishga majbur qildi. Uning biznesi yaponiyaliklar tomonidan bostirilganligi sababli yopilgan bo'lsa-da, Chung vaziyatdan unumli foydalanishga harakat qilib, 50.000 von tejab, Asanga qaytdi. Hyundai. 1946-yilda, Koreyaning Yaponiya boshqaruvidan ozod qilingandan so'ng, Chung urushdan keyingi qayta qurish va sanoatlashtirishni kutish uchun Hyundai va Hyundai shahar sanoatini boshladi. Chung hukumatning yirik shartnomalarini qo'lga kiritdi va Janubiy Koreyaning transport infratuzilmasining ko'p qismini qurish uchun javobgar bo'ldi, shu jumladan 1967-yilda Soyang to'g'oni, 1970-yilda Gyeongbu Ekspress yo'li, Ulsan shahridagi dunyodagi eng katta kemasozlik zavodi, Kori atom elektr stantsiyasi va boshqalar. Chung, shuningdek, amerikalik harbiylardan o'zlarining shaxsiy tarkibi uchun inshootlar qurish bo'yicha shartnomalarni yutib oldi, chunki uning ukasi ingliz tilida gaplasha olgan va AQSh armiyasi muhandislari bilan yaxshi aloqada edi. Shimoliy Koreyaning 1950-yildagi bosqini paytida Chung qurilish loyihalaridan voz kechdi va xavfsizligi uchun ukasi bilan Busanga qochdi. Uning o'g'li Chong Mong Yun shu yerda tug'ilgan. Chung BMT kuchlari va Koreya transport vazirligidan olishi mumkin bo'lgan har qanday ishlarni olib, kompaniya ishini davom ettirdi. Seul BMT kuchlari tomonidan qo'lga olingach, Chung kompaniyani qayta qurdi va amerikaliklardan qo'shimcha ishlarni olishda davom etdi. O'shandan beri Chung kompaniyani Janubiy Koreyadagi eng katta chaebol (konglomerat) dan biriga aylantirishda davom etdi. Kema qurishda tajribaga ega bo'lmagan holda, u dunyodagi eng katta kemasozlik zavodi - Ulsan kemasozisini yaratdi. Birinchi kema uch yilda qurib bitkazildi (kutilgan beshtadan ko'proq), chunki varf va kema bir vaqtning o'zida qurilgan edi. U 1975-yilda Hyundai Pony va 1986-yilda Hyundai Excelni Yevropa tajribasidan foydalangan holda taqdim etdi. Keyinchalik yillar. 1980-yillardan to shu paytgacha Hyundai Group ko'plab yo'ldosh guruhlariga bo'lingan. Chung juda muvaffaqiyatli martaba qozongan. Seosanda u foydalanishga yaroqsiz bo'lgan neft tankerini koferdam sifatida ishlatib muvaffaqiyatli meliorativ loyihani amalga oshirdi. 1998-yilda u DMZ orqali Shimoliy Koreyaga 1001 bosh sigirni yuborgan va bu otasining fermasidan qochishga kerak bo'lgan chipta uchun sotilgan sigirning 1000 baravar to'lov puli ekanini bildiradi. U birinchi bo'lib Geumgangsanning diqqatga sazovor joylari bilan tanishishni taklif qildi. U "Hyundai Heavy Steel" kompaniyasiga asos solgan va u doksiz kema ishlab chiqarish usulini ishlab chiqqan. Chungning homiyligi uni o'z davridagi boshqa ishbilarmonlardan ajratib turardi. 1977-yilda Ford yoki Rokfeller fondlari faoliyati bilan taqqoslanadigan faoliyat doirasi bilan Asan Jamg'armasiga asos solgan. Jamg'arma xizmat ko'rsatishning to'rtta asosiy yo'nalishi bo'yicha tashkil etilgan: tibbiy yordam, ijtimoiy farovonlik, ilmiy tadqiqotlar va stipendiya jamg'armasi. Jamg'arma o'zining sa'y-harakatlari bilan Janubiy Koreyada to'qqizta kasalxona ochdi, Ulsan tibbiyot kolleji qurdi va Asan hayotni o'rganish ilmiy institutini moliyalashtirdi. Jamg'arma, shuningdek, Sinyoung tadqiqot jamg'armasi kabi ilmiy tadqiqotlarni qo'llab-quvvatlash orqali sanoat va ilmiy muassasalar o'rtasida hamkorlik shartnomalarini tuzdi. Siyosiy faoliyat. 1988-yilda Yozgi Olimpiada o'yinlarini o'tkazish uchun Chung Janubiy Koreyani qo'llab-quvvatlagan. Ushbu muvaffaqiyat uning avlodining yutuqlarini dunyo ko'z o'ngida ta'kidladi va Seul aholisi uchun katta g'urur manbai bo'ldi. 1992-yilda Xalqaro Olimpiya Qo'mitasi xalqaro miqyosda anglash vositasi sifatida sportga qo'shgan hissasi uchun Chungga Xalqaro Olimpiya Qo'mitasi medalini topshirdi. Chung 1992-yil Janubiy Koreyada bo'lib o'tgan prezidentlik saylovlarida prezidentlikka nomzod sifatida muvaffaqiyatsiz qatnashdi. Chung, shuningdek, ikki Koreya o'rtasidagi munosabatlarni normallashtirish ustida ish olib bordi. 1998-yilda 82 yoshida u Shimolga iqtisodiy yordam ko'rsatish uchun Janubiy Koreya hukumati bilan ishladi. Prezident Kim Shimoliy Koreyada iqtisodiy rivojlanishni boshlash uchun 100 million dollarlik xayriya yordami ko'rsatmoqchi edi. Biroq, Kim pulni o'tkazishning qonuniy yo'lini topa olmadi. U allaqachon Shimol bilan katta dasturni muhokama qilayotgan Chungga o'girildi. Kim Chungni hukumat tomonidan nazorat qilinadigan Koreya Rivojlanish Banki tomonidan beriladigan maxfiy kreditlar evaziga sarmoyasini 100 million dollarga ko'paytirishga ko'ndirdi. Tarixiy Janubi-Shimoliy sammit bo'lib o'tdi, Chung chegara bo'ylab Shimoliy Koreya xalqiga sovg'a sifatida 1001 ta " birlashtiruvchi sigir" bo'lgan mashinalarda yurdi. O'lim. Chung 85 yoshida tabiiy sabablar tufayli Seuldagi uyida vafot etdi va u Buddist va Konfutsiyning urf-odatlari bo'yicha dafn qilindi. Uning rafiqasi Byun Djong-seok, 2008-yil 17-avgustda 88 yoshida vafot etdi, yurakning uzoq muddatli asoratlari tufayli, Xanamdagi oilaviy qabristonda, eri va ularning o'g'illari bilan birga dafn qilindi.. Meros. Koreys tarixidagi eng tan olingan va hurmatga sazovor ishbilarmon kishilardan biri sifatida Chungning shaxsiyati hozirgi zamon koreys jamiyati va sanoatida yetakchi o'rinni egallaydi. Ijodkorlik va innovatsiyalarni ta'kidlaydigan biznes bilan bog'liq tadbirlar uning nomi bilan nomlandi. Hyundaining hozirgi muvaffaqiyatining aksariyati Chungning zamonaviyligi va Hyundai rahbariyati saqlab qolishi kerak bo'lgan g'oyalar bilan bog'liq. Oila. Jiyanlar. Chung In-Young orqali (1920 ~ 2006) Chung-Soon-yosh orqali (1925 ~ 2015) Chong Se-yong orqali (1928 ~ 2005) Chung Shin-yong orqali (1931 ~ 1962) Chung Sang-yong (1936 ~) orqali